Great Indian Peninsula Railway

Great Indian Peninsula Railway (GIPR) var et jernbaneselskap i India. Det åpnet for passasjertrafikk i 1853 og hadde Bombay som utgangspunkt. Etter utbygginger knyttet GIPR Bombay til andre storbyer som Madras, Calcutta og Delhi.

GIPR åpnet i 1853 en 33,8 km lang strekning fra Bombay til Thane.Imperial Gazetteer of India, bind 3, Oxford: Clarendon Press, 1908, s. 396. Videre utbygging knyttet i 1867 GIPR til Bengal-Nagpur Railway, i 1870 til nettverket til East India Railway og i 1871 til Madras Railway. Senere forlengelser knyttet i 1905 GIPR til Delhi. På begynnelsen av 1900-tallet trafikkerte GIPR et banenett på 4809 kilometer, det tredje lengste i India på den tid. I 1904 fraktet selskapet 22,5 millioner passasjerer.Imperial Gazetteer of India, bind 3, Oxford: Clarendon Press, 1908, s. 397.

Selskapet garanterte investorene et utbytte på 5 %. Det ble i 1905 sammenslått med Indian Midland Railway Company.

Referanser

Kategori:Jernbane i India
Kategori:Selskaper etablert i 1849
Kategori:1849 i India
Kategori:Indiske selskaper